《又用韵示长儿》
宋代·陈著

向来枯卉亦生芝，种学才深可瑞时。
语海方知蜗井浅，培风当使翼云垂。
可能任运如彭泽，也要名家似蜀眉。
理义本来非外铄，自求两字盍观颐。

作者简介：（一二一四～一二九七），字谦之，一字子微，号本堂，晚年号嵩溪遗耄，鄞县（今浙江宁波）人，寄籍奉化。理宗宝祐四年（一二五六）进士，调监饶州商税。景定元年（一二六○），为白鹭书院山长，知安福县。